KTC ร่วง 9% หลังบิ๊กล็อตโผล่ 110 ล้านหุ้น มูลค่า 8.22 พันลบ. ต่ำกว่ากระดานซื้อขาย
KTC ร่วง 9% หลังบิ๊กล็อตโผล่ 110 ล้านหุ้น มูลค่า 8.22 พันลบ. ราคาเฉลี่ย 74.75 บาท/หุ้น ต่ำกว่าราคาบนกระดานซื้อขาย
27 พ.ค. 2564

ผู้สื่อข่าวรายงานว่า บริษัท บัตรกรุงไทย จำกัด (มหาชน)  หรือ KTC  ณ เวลา 10.26 น.อยู่ที่ระดับ 75.25 บาท ลบ 7.75 บาท หรือ 9.34% ด้วยมูลค่าซื้อขาย 5.57 พันล้านบาท

โดยทีมข่าว “ข่าวหุ้นธุรกิจออนไลน์” ได้ทำการสำรวจพบว่า ปัจจัยที่ส่งผลให้ราคาหุ้น KTC ปรับตัวลดลงแรงวันนี้ (27 พ.ค.2564) คาดมาจากการซื้อขายหลักทรัพย์รายใหญ่ (BIG LOT) จำนวน 9 รายการ โดยมีปริมาณหุ้นจำนวน 110 ล้านหุ้น คิดเป็นมูลค่า 8,222.50 ล้านบาท ในราคาเฉลี่ย 74.75 บาท/หุ้น ซึ่งเป็นราคาที่ต่ำกว่ากระดานซื้อขาย พร้อมแนะนำให้จับตาว่าบริษัทจะออกมาชี้แจงเกี่ยวกับประเด็นดังกล่าวอย่างไร
